כלי מנהלי אתרים (באנגלית: Google Search Console) הוא שירות שמוצע על ידי חברת גוגל ללא עלות עבור מנהלי אתרים, לאיסוף מידע מפורט על הגולשים באתר אינטרנט כולל פירוט של שאילתות שהגולשים מחפשים במנוע חיפוש גוגל. זהו אחד השירותים הנפוצים לאיסוף מידע על האתר לצורך שיפור ביצועי האתר וקידומו בגוגל. כלי מנהלי אתרים יכול להציג שאילתות (מילים שהגולשים באתר חיפשו), שגיאות נפוצות באתר (למשל שגיאה 404), התאמת האתר לטלפונים ניידים, שליחת דפי האתר לאינדקס של גוגל ופעולות חיוניות רבות אחרות המסייעות בניהול ובקידום האתר במנוע חיפוש גוגל.
הוא גם מציג מידע על כמות הופעת דפים שונים של האתר בגוגל, מיקום ממוצע של הדפים בגוגל, פילוח כניסות לאתר לפי מכשירים (נידיים, נייחים, טאבלטים) ופילוח משתמשי האתר לפי מדינות. כדי להתחיל לקבל נתונים על האתר, יש צורך בחיבור הכלי לאתר עצמו. הדרך הפופולרית לחיבור הכלי לאתר היא באמצעות אימות גוגל אנליטיקס או באמצעות כלי נוסף של גוגל תג מנג'ר (Tag Manager). זמן קצר לאחר חיבור GSC לאתר, מנהל האתר יכול לאסוף נתונים.
בעבר Google Search Console נקרא Webmasters Tool.
נמניה בילביה
נמניה בילביה (בבוסנית: Nemanja Bilbija; נולד ב-2 בנובמבר 1990 בבאניה לוקה שברפובליקה הפדרלית הסוציאליסטית של יוגוסלביה) הוא כדורגלן בוסני המשחק בעמדת החלוץ בקבוצת זרינסקי מוסטאר מליגת העל של בוסניה והרצגובינה ובנבחרת בוסניה והרצגובינה.
חיים אישיים.
בילביה הוא בנו של כדורגלן העבר מילוראד בילביה.
קריירת מועדונים.
תחילת הקריירה.
בילביה נולד בבאניה לוקה והחל את דרכו ככדורגלן מקצועני בקבוצת בוראץ באניה לוקה, אשר למחלקת הנוער שלה הגיע בשנת 2000. ב-8 בנובמבר 2008 ערך את הופעת הבכורה שלו בליגת העל של בוסניה והרצגובינה, במשחק נגד פוסושיה. ב-7 במרץ 2009 הבקיע את שער הבכורה שלו במועדון, במשחק נגד אורשיה.
ב-29 בינואר 2010 חתם בילביה על חוזה לארבע עונות בוויבודינה נובי סאד מליגת העל הסרבית. במהלך תקופתו במועדון, הושאל פעמיים לקבוצתו הקודמת, בוראץ באניה לוקה.
ב-29 באוגוסט 2013 חתם בילביה על חוזה לשתי עונות בסרייבו מליגת העל הבוסנית.
ב-4 ביולי 2015 חתם על חוזה לשתי עונות בספליט מליגת העל הקרואטית.
זרינסקי מוסטאר.
ב-11 בפברואר 2016 חתם בילביה בזרינסקי מוסטאר מליגת העל הבוסנית בהעברה חופשית. ב-28 בפברואר הבקיע את שער הבכורה שלו במועדון, במשחק נגד סרייבו.
ב-2 באוגוסט 2017 חתם על חוזה חדש לשתי עונות במועדון.
גאנגוון.
ב-23 בדצמבר 2018 חתם בילביה בגאנגוון מהליגה של קוריאה הדרומית. ב-4 בינואר 2019 הצטרף באופן רשמי למועדון.
ב-2 במרץ 2019 ערך את הופעת הבכורה שלו במועדון, בהפסד 2-0 לסנגג'ו סנגמו במסגרת הליגה. ב-15 במאי הבקיע את שער הבכורה שלו במועדון, בניצחון 2-0 על פאג'ו סיטיזן במסגרת הגביע הדרום קוריאני.
החזרה לזרינסקי מוסטאר.
ב-24 בדצמבר 2019 חזר בילביה לזרינסקי מוסטאר מליגת העל הבוסנית וחתם על חוזה לשלוש עונות וחצי. ב-23 בפברואר 2020, במשחק החזרה שלו, הבקיע שער בניצחון 2-0 על צ'ליק זניצה.
בעונת סיים בילביה כמלך השערים של ליגת העל הבוסנית, עם 17 שערים.
ב-23 באוקטובר 2021, במשחק ליגה נגד סרייבו, הבקיע בילביה את השער ה-76 שלו במועדון, והפך למלך השערים בהיסטוריה של המועדון.
קריירה בינלאומית.
בילביה שיחק בנבחרות הצעירות של בוסניה והרצגובינה. הוא שימש כקפטן נבחרת בוסניה והרצגובינה עד גיל 21, והוא מלך השערים בהיסטוריה של הנבחרת הצעירה, עם תשעה שערים.
בחודש אוגוסט 2017 קיבל בילביה את זימון הבכורה שלו לנבחרת בוסניה והרצגובינה הבוגרת, לקראת משחקי מוקדמות מונדיאל 2018 נגד נבחרות קפריסין וגיברלטר. ב-28 בינואר 2018 ערך את הופעת הבכורה שלו בנבחרת, בתיקו 0-0 נגד נבחרת ארצות הברית במשחק ידידות.
זכויות להט&quot;ב בכף ורדה
לסביות, הומואים, טרנסג'נדרים וביסקסואלים (להט"ב) בכף ורדה מתמודדים עם אתגרים משפטיים וחברתיים שתושבים הטרוסקסואלים אינם חווים. פעילות הומוסקסואלית של גברים או נשים היא חוקית בשטחי המדינה מאז 2004, אך משקי בית בראשות זוגות חד מיניים אינם זכאים לאותן ההכרות המשפטיות הזמינות לזוגות הטרוסקסואלים. מאז 2008, אפליה בתעסוקה על רקע נטייה מינית נאסרה, מה שהופך את המדינה לאחת הבודדות באפריקה המחזיקה בהגנה מסוג זה עבור תושבי להט"ב.
כף ורדה, יחד עם מושבות פורטוגזיות אחרות לשעבר לאור יחסיה הקרובים לפורטוגל וברזיל, מוגדרת כאחת המדינות האפריקאיות הידידותיות ביותר ללהט"ב בעוד אירוע הגאווה הראשון במדינה נערך ביוני 2013 במינדלו ו-2016 בבירה פראיה. עם זאת, ישנם דיווחים על אפליה חברתית.
מעמד בחוק.
בחוק העונשין של שנת 1886, סעיף 71 קבע כי "מעשים לא טבעיים" אינם חוקיים אשר כללו פעילות הומוסקסואלית בהסכמה בין מבוגרים.
בשנת 2004, כף ורדה תיקנה את חוק העונשין שלה כדי להסיר את כל ההוראות הנוגעות לפעילות הומוסקסואלית בהסכמה, ובכך, הפכה למדינה האפריקנית השנייה המבטלת הפללה של הומוסקסואליות לאחר דרום אפריקה בשנת 1998. בזמן העברת אי-ההפללה, גיל ההסכמה החוקי עבור זוגות הטרוסקסואלים והומוסקסואלים כאחד היה 16 שנים. נכון לשנת 2015, גיל ההסכמה ירד ל-14.
הכרה במערכות יחסים חד מיניות.
כף ורדה אינה מכירה בנישואים חד מיניים, וגם לא בכל צורה של זוגיות חד מינית (איחוד אזרחי, נישואי חוזה, מעמד ידועים בציבור או שותפות). ב-11 ביולי 2017, ראש הממשלה אוליסש קורייה א סילבה הצהיר כי "התרה של נישואים חד מיניים אינה על הפרק".
הגנה מפני אפליה.
אפליה על בסיס נטייה מינית במקום העבודה נאסרה על ידי סעיפים 45(2) ו-406(3) של קוד העבודה מאז 2008. העונש על עבירה על רקע החוק היא קנס כאשר הסכום הכספי משתנה על בסיס כל מקרה לגופו. חוק זה הופך את כף ורדה לאחת המדינות האפריקניות היחידות שיש להן הגנות מסוג זה עבור להט"ב. סעיף 406(3) מצהיר באומרו כי,"העונש הקבוע בסעיף זה יחול גם על פיטורים שלא כדין על רקע גזעי, השתייכות לקבוצה אתנית מסוימת, מניעים דתיים, נטייה מינית או כל סיבה מפלה אחרת".בשנת 2008, כף ורדה הייתה אחת מ-66 מדינות שחתמו על מסמך העצרת הכללית של האו"ם הקובע כי "זכויות האדם אינן מוגבלות על סמך נטיות מיניות או זהויות מגדריות". בשנת 2011, חתמה על "ההצהרה המשותפת על הפסקת מעשי אלימות והפרות זכויות אדם הקשורות בהתבססות על נטייה מינית וזהות מגדרית" באו"ם, אשר גינתה אלימות ואפליה כלפי להט"ב, והצטרפה ל-95 מדינות אחרות, כולל 9 מדינות אפריקאיות נוספות (דרום אפריקה, גבון, סיירה לאון, הרפובליקה המרכז אפריקאית, איי סיישל, מאוריציוס, סאו טומה ופרינסיפה, גינאה ביסאו ורואנדה).
זהות מגדרית.
הטרנסג'נדרית והפעילה הפופולרית ביותר בכף ורדה היא צ'ינדה אנדרדה, אשר "יצאה מהארון" כטרנסג'נדרית בעיתון מקומי בשנת 1998. אנדרדה תוארה על ידי הרשת "CNN" כ-"אמא התרנגולת" של הקהילה הטרנסג'נדרית המקומית ברחבי המדינה. "Tchindas", סרט תיעודי משנת 2015 העוקב אחר ההכנות של אנדרדה לקרנבל האי סאו ויסנטה, זכה במספר פרסים, כולל פרס חבר השופטים הגדול של פסטיבל הקולנוע "Outfest" והיה מועמד לפרס האקדמיה לקולנוע של אפריקה.
תנאי חיים.
בקנה אחד עם מושבות אפריקאיות פורטוגזיות אחרות לשעבר, דווח כי כף ורדה היא אחת המדינות בעלות הקבלה הרחבה ביותר באפריקה כלפי להט"ב. האי סאו ויסנטה ידוע בהיותו מסביר פנים פופולרי לחברי הקהילה.
דו"ח זכויות האדם של משרד החוץ האמריקאי לשנת 2010 מצא כי "הוראות משפטיות עזרו לספק הגנה על אזרחים בעלי התנהגות הומוסקסואלית. עם זאת, אפליה חברתית על בסיס נטייה מינית או זהות מגדרית המשיכה להיות בעיה בעוד לא היו יודעים ארגוני להט"ב פעילים".
עם זאת, עד שנת 2013 הוקמה "Associação Gay de Cabo Verde" (האגודה ללהט"ב של כף ורדה). האגודה ארגנה את מצעד הגאווה הראשון בכף ורדה ביוני 2013, שנערך במינדלו, העיר השנייה בגודלה במדינה. שלוש שנים לאחר מכן, התקיים מצעד הגאווה הראשון בעיר הבירה פראיה. מאז, קבוצות נוספות החלו לעבוד על זכויות להט"ב, כולל עמותת החוף "Associação LGBTI de Praia" ו-"Associação Arco Iris", כמו גם המכון לשוויון מגדרי כף ורדה (ICIEG). בשנת 2018 אורגן מצעד הגאווה של פראיה בסיוע "ICIEG" וממשלת פראיה. המשתתפים קראו להכשרתם של נישואים חד מיניים ולחקיקת חקיקה נגד אפליה. סקר דעת קהל מאת אפרוברומטר משנת 2020 מצא כי 80% מתושבי כך ורדה יברכו את שכנם ההומוסקסואל או לא יוטרדו מכך בעוד כף ורדה הייתה אחת מארבע המדינות היחידות שנשאלו עם רוב בעד לצד דרום אפריקה (70%), מוזמביק (48%) ונמיביה (54%).
סקי&quot;ף ניז'ני נובגורוד
סקי"ף ניז'ני נובגורוד (ברוסית: ХК СКИФ Нижний Новгород) היא קבוצת הוקי קרח מליגת ההוקי לנשים. הקבוצה מארחת את משחקיה בהיכל נאזורני שבניז'ני נובגורוד, רוסיה, שגם משמ כהיכל הבית של טורפדו ניז'ני נובגורוד מליגת KHL.
הקבוצה זכתה באליפות רוסיה בהוקי קרח לנשים 12 פעמים, יותר מכל קבוצה אחרת וזכתה בגביע אירופה לאלופות לנשים בשנים 2009 ו-2015.
הקבוצה נוסד לראשונה במוסקבה בשנת 1995 בשם לוז'ניקי מוסקבה. הם נודעו לאחר מכן כקבוצת צס"ק בב"ס מוסקבה (1996–1998), ויקינג מוסקבה (1998–2000) וסקי"ף מוסקבה (2000–2006). בשנת 2006 עברה הקבוצה ממוסקבה לעיר ניז'ני נובגורוד ושמה שונה ל"סקי"ף ניז'ני נובגורוד".
דינמו אורלוצ'קה
דינמו אורלוצ'קה (ברוסית: Динамо-Уралочка) הוא מועדון כדורמים רוסי לנשים מהעיר זלאטוסט שבמחוז צ'ליאבינסק.
היסטוריה.